**projektas**

**reg. Nr. T-108**

**2.11.darbotvarkės klausimas**

**Pasvalio rajono savivaldybės taryba**

**Sprendimas**

**DĖl savivaldybės turto perdavimo pagal TURTO patikėjimo sutartį UAB „Pasvalio BUTŲ ŪKIS“**

2019 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 15, 45 punktais, 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 3 dalimis, Pasvalio rajono savivaldybės turto valdymo, naudojimo ir disponavimo juo tvarkos aprašu, patvirtintu Pasvalio rajono savivaldybės tarybos 2015 m. kovo 31 d. sprendimu Nr. T1-77 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“, ir atsižvelgdama į UAB „Pasvalio butų ūkis“ 2019 m. gegužės 9 d. raštą Nr. SD-137 „Dėl nekilnojamojo turto perdavimo pagal turto patikėjimo sutartį“, Pasvalio rajono savivaldybės taryba nusprendžia:

1. Perduoti UAB „Pasvalio butų ūkis“ valdyti ir naudoti patikėjimo teise pagal turto patikėjimo sutartį savarankiškosioms savivaldybių funkcijoms atlikti (Savivaldybei nuosavybės teise priklausančių gyvenamųjų namų patalpų nuomos administravimas) 5 metų laikotarpiui Savivaldybei nuosavybės teise priklausančius ir šiuo metu Pasvalio rajono savivaldybės administracijos patikėjimo teise valdomus nekilnojamuosius daiktus – garažus, esančius P. Vileišio g. 7A, Pasvalys (kadastrinių matavimų byloje Nr. 23798/1328 pastatas pažymėtas plane – 5G1p, unikalus Nr. 6797-4004-4018, patalpos indeksas – 1, inventorinis Nr. 010050, bendras plotas – 30,46 kv. m, patalpos indeksas – 4, inventorinis Nr. 010047, bendras plotas – 21,52 kv. m).

2. Įgalioti Pasvalio rajono savivaldybės administracijos direktorių Povilą Balčiūną pasirašyti sprendimo 1 punkte nurodyto turto patikėjimo sutartį.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė Virginija Antanavičienė

2019-05-10 tel. 54 114

Suderinta DVS Nr. RTS-128

Pasvalio rajono savivaldybės tarybai

**AIŠKINAMASIS RAŠTAS**

**savivaldybės turto perdavimo pagal TURTO patikėjimo sutartį UAB „Pasvalio BUTŲ ŪKIS“**

2019-05-10

Pasvalys

**1. Problemos esmė.**

Pasvalio rajono savivaldybės tarybos sprendimo projektas parengtas atsižvelgiant į UAB „Pasvalio butų ūkis“ 2019-05-09 raštą Nr. SD-137 „Dėl nekilnojamojo turto perdavimo pagal turto patikėjimo sutartį“, kuriuo prašoma perduoti šiai Bendrovei Savivaldybei nuosavybės teise priklausantį turtą – 2 garažus, esančius P. Vileišio g. 7A, Pasvalyje. Šie garažai Bendrovei buvo perduoti Savivaldybės administracijos direktoriaus įsakymu 5 metams pagal panaudos sutartį, kurios terminas baigsis š. m. birželio 22 d.

Vadovaujantis [Lietuvos Respublikos valstybės ir savivaldybių turto valdymo, naudojimo ir disponavimo juo įstatym](http://www3.lrs.lt/pls/inter3/dokpaieska.showdoc_l?p_id=453733)u, valstybės ar savivaldybių turtas kitiems juridiniams asmenims (UAB) gali būti perduodamas patikėjimo teise pagal turto patikėjimo sutartį savivaldybių funkcijoms įgyvendinti ir tik tais atvejais, kai jie pagal įstatymus gali atlikti savivaldybių funkcijas.Vietos savivaldos įstatymo 6 straipsnio 15 punkte nurodyta, kad viena iš savarankiškųjų savivaldybių funkcijų yra paramos būstui įsigyti ar išsinuomoti teikimas Lietuvos Respublikos paramos būstui įsigyti ar išsinuomoti įstatymo nustatyta tvarka. Savivaldybės administracija su UAB „Pasvalio butų ūkis“ yra sudariusi 2013-12-19 Pasvalio rajono savivaldybei nuosavybės teise priklausančių gyvenamųjų patalpų nuomos administravimo sutartį Nr. ASR-513, pagal kurią Bendrovė administruoja Savivaldybei nuosavybės teise priklausančias gyvenamąsias patalpas, sudaro sutartis su patalpų nuomininkais, apskaičiuoja įmokas, pateikia sąskaitas, prižiūri, kad nuomininkai saugotų ir tausotų išnuomotą turtą, taip pat atlieka jai pavestus gyvenamųjų patalpų remonto darbus.

 **2. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyriaus

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė